Chobankol masjidi

Chobankol masjidi () – Ozarbayjonning Zaqatala tumanidagi Çobankol qishlogʻida joylashgan masjid, tarixiy meʼmoriy yodgorlik.

XIX asrda qurib bitkazilgan ushbu masjid 2001-yil 2-avgust kuni Ozarbayjon Respublikasi Vazirlar Mahkamasining 132-sonli qarori bilan mahalliy ahamiyatga ega koʻchmas tarixiy va madaniy yodgorliklar roʻyxatiga kiritilgan.

 Tarixi 
Chobankol masjidi XIX asrda Ozarbayjonning Zaqatala tumani Çobankol qishlogʻida mahalliy aholi koʻmagi bilan qurilgan.

Ozarbayjonda sovet istilosidan soʻng 1928-yilda dinga qarshi rasmiy harakat boshlandi. Oʻsha yilning dekabr oyida Ozarbayjon Kommunistik partiyasi Markaziy Qoʻmitasi koʻplab masjid, cherkov va sinagogalarni maʼrifiy maqsadlarda foydalanish uchun klublar ixtiyoriga topshirdi. 1917-yilda Ozarbayjonda 3 000 ta masjid mavjud boʻlgan boʻlsa, ularning soni 1927-yilda 1 700 ta, 1928-yilda 1 369 ta, 1933-yilga kelib esa atigi 17 tani tashkil qilgan. Shu davrda Chobankol masjidi ham ibodat uchun yopildi va 1988-yilgacha omborxona sifatida foydalanildi. 1989-yilda masjid yana dindorlar ixtiyoriga qaytarildi.

Ozarbayjon mustaqillikka erishgach, bu masjid 2001-yil 2-avgust kuni Ozarbayjon Respublikasi Vazirlar Mahkamasining 132-sonli qarori bilan mahalliy ahamiyatga ega koʻchmas tarixiy va madaniy yodgorliklar roʻyxatiga kiritildi.

Ozarbayjonning shimoli-gʻarbiy hududida 2012-yilda sodir boʻlgan zilziladan soʻng masjid binosi yaroqsiz ahvolga kelib qoldi. 2022-yil oktyabr oyi holatiga koʻra, masjid hanuz vayron holatda boʻlib, faoliyat koʻrsatmaydi.

 Meʼmorchiligi 
Masjid hovlisi  maydonni egallaydi, ichki qismi esa 20 x 10 m. Masjid daryo toshlari va pishiq gʻishtdan qurilgan. Orqa devoriga tosh yozuv oʻyib bitilgan. Kirish eshigi oldida ayvon joylashgan. Masjidda, shuningdek, besh pogʻonali yogʻoch minbar ham mavjud.

 Galereya 

 Yana qarang 

 Ozarbayjonda islom
 Ozarbayjondagi masjidlar roʻyxati

 Manbalar 

 Havolalar 

Turkum:19-asrda Ozarbayjondagi masjidlar
Turkum:Ozarbayjondagi masjidlar
Turkum:Zaqatala tumani